המכתב 
סגנון המכתבים שונה מקוד או דו"ח; אין צורך לדייק, אפשר גם לאלתר; הלילה היורד יפה הוא, כידוע; אבל שחור שערך יפה יותר; דומה שרק אתמול וכבר חלף שבוע; וכבר אכלנו כאן אבק די והותר; הרוח הקיצית חמה היא, כידוע; אבל מגע ידך חמים יותר; החאקי קצת גדול ולא מועיל שכנוע; כי עם אפסנאים לא קל להסתדר; הנשק האישי מכביד הוא, כידוע; אך המרחק ממך מכביד יותר; אסור לשאול מתי, אסור לשאול מדוע; הזמן, אם הוא צועד, אז בטח בהסתר; נכון, המלחמה קשה היא, כידוע; אבל הציפייה קשה יותר; 